**ZMLUVA O DIELO**

uzatvorená podľa § 536 a nasl. zákona č. 513/1991 Zb. Obchodný zákonník

v platnom znení

(ďalej len „Zmluva“)

**Čl. I.**

**Zmluvné strany**

* 1. **Objednávateľ**

Názov a sídlo**: Stredná odborná škola strojnícka**

Ul. pplk. Pľjušťa 29

909 01 Skalica

V zastúpení : Ing. Žaneta Sirková, riaditeľka školy

Osoba oprávnená konať vo veciach zmluvných : Ing. Žaneta Sirková

Osoba oprávnená konať vo veciach technických: Peter Sedláčik

Bankové spojenie: Štátna pokladnica

Číslo účtu: SK 15 8180 0000 0070 0049 5340

IČO: 00893137

(ďalej len „Objednávateľ“)

* 1. **Zhotoviteľ**

Názov a sídlo**:**

V zastúpení:

Osoba oprávnená konať vo veciach zmluvných :

Osoba oprávnená konať vo veciach technických :

Bankové spojenie:

Číslo účtu:

IČO:

DIČ:

IČ DPH :

Kontakt – tel. a fax:

(ďalej len „ Zhotoviteľ“)

(ďalej spolu tiež „Zmluvné strany“ alebo osobitne len „Zmluvná strana“)

**-1-**

**Čl. II**

**Predmet zmluvy**

**2.1.** Zhotoviteľ sa zaväzuje, že za podmienok dohodnutých v tejto Zmluve pre Objednávateľa vykoná riadne a včas dielo :

**„Zateplenie strechy dielní“**

Predmetom tejto Zmluvy je zhotovenie:

opravy a zateplenie oblúkových striech na objektoch dielní prislúchajúcich SOŠS Skalica, v rozsahu určenom podľa bodu 2.4. tohto článku Zmluvy.

(ďalej len „Dielo“)

**2.2.** Základným podkladom pre vykonanie diela Zhotoviteľom je, výkaz výmer a obhliadka staveniska.

**2.3.** Rozsahom Diela podľa tejto Zmluvy sa na účely vymedzenia predmetu Zmluvy a určenia ceny za vykonanie Diela rozumie konečný objem prác potrebných na zhotovenie Diela podľa čl. II bod 2.1. tejto Zmluvy.

**2.4.** Rozsah Diela vyplýva z výkazu výmer. V prípade, že Rozsah Diela vyplývajúci z projektovej dokumentácie a z výkazu výmer nezodpovedá Rozsahu Diela zistenému Zhotoviteľom pri zhotovovaní Diela, je pre určenie Rozsahu Diela, ako aj pre určenie ceny Diela rozhodujúci skutočný Rozsah Diela zistený Zhotoviteľom.

**2.5.** V prípadezmeny Rozsahu Diela, ktorý vyplýva z projektovej dokumentácie a z výkazu výmer, sú Zmluvné strany povinné predmetné zmeny zapísať do stavebného denníka Zhotoviteľa. Po  vzájomnom odsúhlasení predmetných zmien zapísaných v stavebnom denníku Zhotoviteľa, sa cena Diela určí na základe takto zmeneného Rozsahu Diela.

**2.6.** Miestom realizácie diela je : SOŠ strojnícka, Nádražná 33N, 909 01 Skalica

**2.7.** Tam, kde táto Zmluva uvádza definovaný pojem Dielo, myslí sa tým zároveň ktorákoľvek jeho časť, pokiaľ z textu nevyplýva niečo iné.

**2.8.** Objednávateľ sa zaväzuje, že riadne dokončené Dielo prevezme a zaplatí za jeho zhotovenie cenu dohodnutú v zmysle čl. V tejto Zmluvy. Dielo sa bude odovzdávať v zmysle čl. X. a čl. III. bod 3.1.tejto ZoD.

**-2-**

**Čl. III**

**Príprava staveniska na vykonanie Diela**

**3.1** Zmluvné strany sa dohodli, že Objednávateľ umožní v prípade potreby zhotoviť pracovné lešenie po obvode objektu alebo jeho častiach.

**3.2** Zmluvné strany sa dohodli, že Objednávateľ určí priestor na skladovanie materiálu

**3.3.** Zmluvné strany sa dohodli, že Zhotoviteľ priestor určený na skladovanie materiálu ohradí na vlastné náklady a po ukončení Diela uvedie do pôvodného stavu.

**Čl. IV**

**Čas plnenia**

**4.1.** Zhotoviteľ sa zaväzuje, že vykoná Dielo v rozsahu podľa Čl. II. tejto Zmluvy v nasledujúcich termínoch:

3.1.1 Termín začatia: 12.09.2016

3.1.2 Termín ukončenia: 15.11.2016

**4.2.** Ak Zhotoviteľ pripraví Dielo na odovzdanie pred časom plnenia, dohodnutým v čl. IV bod 4.1 tejto Zmluvy, Objednávateľ sa zaväzuje toto Dielo prevziať v ponúknutom termíne, bez nároku Zhotoviteľa na finančné zvýhodnenie.

**4.3.** Podmienkou splnenia termínu ukončenia prác je splnenie spolupôsobenia objednávateľa podľa článku IX a finančného plnenia bodu 6.5 tejto zmluvy. Po dobu omeškania objednávateľa s poskytovaním spolupôsobenia a omeškania s finančným plnením, nie je zhotoviteľ v omeškaní, so splnením povinnosti dodať predmet zmluvy v dohodnutom termíne. Termín ukončenia uvedený v bode 4.1 sa predĺži o rovnaký počet dní, ako trvalo omeškanie objednávateľa.

**4.4.** Objednávateľ a Zhotoviteľ sa dohodli, že v priebehu obdobia, keď klimatické podmienky neumožnia vykonávať práce spojené s výmenou strešnej krytiny, budú stavebné práce prerušené na základe zápisu v stavebnom denníku. Termín ukončenia diela sa predlžuje o dobu prerušenia stavebných prác.

**4.5.** Prípadné zmeny času plnenia, uvedeného v čl. IV bod 4.1 tejto Zmluvy, dohodnú Zmluvné strany formou číslovaných písomných dodatkov, ktoré sa po obojstrannom súhlasnom podpise Zmluvných strán stanú nedeliteľnou súčasťou tejto Zmluvy.

**Čl. V**

**Cena za Dielo**

**5.1.** Objednávateľ sa zaväzuje zaplatiť Zhotoviteľovi za riadne vykonané Dielo cenu dohodnutú zmluvnými stranami v rozsahu čl. II., v zmysle zákona NR SR č.18/1996 Z. z. o cenách a jeho vykonávacej vyhlášky vo výške **:**

Cena bez DPH :  **€**

20 % DPH :  **€**

Cena s DPH :  **€**

slovom : EURO.

**-3**

**Čl. VI**

**Platobné podmienky**

**6.1** Zhotoviteľ a objednávateľ sa dohodli na nasledovnej úhrade ceny za dielo. Cena za zhotovenie diela bude uhradená po ukončení diela formou faktúry na základe odsúhlasených skutočne vykonaných prác.

**6.2** Skutočne vykonané realizačné práce v súlade s čl. II bod 2.1. tejto Zmluvy, bude Zhotoviteľ fakturovať faktúrou po ukončení realizácie na základe súpisu vykonaných prác, odsúhlasených Objednávateľom. Odsúhlasovanie faktúr Objednávateľ vykoná do troch pracovných dní, alebo vráti zhotoviteľovi s pripomienkami.

**6.3** Úhrada faktúry celého Diela je podmienená riadnym vykonaním celého Diela a jeho odovzdaním a prevzatím v zápise o odovzdaní a prevzatí Diela, po odstránení vád a nedorobkov. Po splnení uvedených podmienok Zhotoviteľ vystaví ihneď od odovzdania a prevzatia Diela konečnú faktúru celého Diela, ktorú Objednávateľ uhradí v lehote splatnosti.

**6.4** Objednávateľ má právo vrátiť faktúru, ak táto neobsahuje náležitosti daňového

dokladu, alebo porušuje podstatné zmluvné povinnosti.

**6.5.** Lehota splatnosti faktúr bola vzájomne dohodnutá na **30** dní odo dňa doručenia faktúry Objednávateľom.

**Čl. VII**

**Zmluvné pokuty a úroky z omeškania**

**7.1.** V prípade omeškania Zhotoviteľa s odovzdaním predmetu Zmluvy v dohodnutom čase

plnenia v zmysle čl. IV. tejto Zmluvy, zaplatí Zhotoviteľ Objednávateľovi zmluvnú pokutu

vo výške 0,01 % z ceny Diela za každý začatý deň omeškania.

* 1. V prípade omeškania Objednávateľa s úhradou jednotlivých faktúr nad dohodnutú

dobu splatnosti, má Zhotoviteľ nárok na úrok z omeškania vo výške 0,01% z ceny Diela za každý začatý deň omeškania.

* 1. Zmluvné strany nie sú v omeškaní podľa čl. VII bod 7.1. a 7.2. tejto Zmluvy v prípadoch

vyššej moci, resp. zásahu úradných miest, ak tieto skutočnosti bezodkladne písomne oznámia druhej Zmluvnej strane.

**-4-**

**Čl. VIII**

**Záručná doba a zodpovednosť za vady**

* 1. Zhotoviteľ zodpovedá za to, že predmet tejto Zmluvy bude zhotovený v súlade so

záväzkami tejto Zmluvy, v zmysle platných slovenských technických noriem v čase realizácie a všeobecne záväzných právnych predpisov a, že bude spôsobilý k zmluvnému účelu.

* 1. Zmluvné strany dohodli záručnú dobu v lehote 60mesiacov, ktorá začína plynúť odo

dňa odstránenia poslednej vady alebo nedorobku Diela, zisteného pri odovzdávaní a prevzatí Diela. U zariadení a dodávok, u ktorých bol vydaný záručný list výrobcom sa záruka riadi týmto záručným listom.

* 1. Dielo má vady, ak nie je v súlade s podmienkami stanovenými v čl. VIII. bod 8.1. tejto

Zmluvy.

* 1. Zmluvné strany sa dohodli, že počas záručnej doby má Objednávateľ právo požadovať

a Zhotoviteľ povinnosť bezplatne odstrániť vady Diela najneskôr v čase uvedenom v čl.VIII. tejto Zmluvy.

* 1. Objednávateľ je povinný písomne oznámiť Zhotoviteľovi vady diela bez zbytočného

Odkladu po tom čo ich zistil, najneskôr do 3 pracovných dní od zistenia.

* 1. Zhotoviteľ nastúpi do 5 pracovných dní po uplatnenej reklamácii a okamžite

odstráni závady. V prípade vady Diela, u ktorej je potrebný čas na odstránenie dlhší, Zhotoviteľ je povinný do troch pracovných dní po uplatnení oprávnenej reklamácie dohodnúť s Objednávateľom písomnou formou spôsob a termín odstránenia vady Diela.

* 1. Vady Diela, ktoré sú zjavné už pri odovzdaní a preberaní Diela je Objednávateľ povinný

uviesť v zápise o odovzdaní a prevzatí Diela. Zhotoviteľ je povinný odstrániť tieto vady v čase dohodnutom v tomto zápise.

* 1. Zhotoviteľ zodpovedá za vady Diela, vzniknuté po čase uvedenom v čl. VIII. bod 8.2

tejto Zmluvy, ak boli tieto vady spôsobené porušením povinností zo strany Zhotoviteľa.

* 1. Zhotoviteľ nezodpovedá za vady Diela, ktoré boli spôsobené porušením povinností zo

strany Objednávateľa.

**Čl. IX**

**Spolupôsobenie objednávateľa a zhotoviteľa**

**9.1** Objednávateľ odovzdá Zhotoviteľovi stavenisko do troch pracovných dní odo dňa podpísania tejto Zmluvy, zápisom o odovzdaní a prevzatí staveniska, zároveň poskytne zhotoviteľovi bezplatný zdroj elektrickej energie. Objednávateľ sa zaväzuje zabezpečiť pre Zhotoviteľa bezplatný priestor potrebný na odložení osobných vecí a malého pracovného náradia.

**-5-**

**9.2.** Zhotoviteľ zodpovedá za škody spôsobené svojou činnosťou na stavenisku, ako aj za škody vzniknuté porušením svojich povinností podľa § 373 a nasl. Obchodného zákonníka.

**9.3.** Zhotoviteľ pri realizácii Diela je povinný dodržiavať predpisy a opatrenia na zabezpečenie bezpečnosti a ochrany zdravia pri práci, na ochranu životného prostredia ako aj protipožiarne opatrenia vyplývajúce z povahy vykonávanej práce. Za ich prípadné porušenie a vzniknutú škodu zodpovedá v plnom rozsahu.

**9.4.** Zhotoviteľ je povinný počnúc odovzdaním staveniska viesť stavebný denník.

Do stavebného denníka s dvomi priepismi sa zapíšu všetky skutočnosti vyplývajúce z tejto Zmluvy, najmä odovzdanie stavebných pripraveností, záznamy technického dozoru Objednávateľa. Stavebný denník počas realizácie diela musí byť na stavbe trvale prístupný.

**9**.**5.** Za vedenie stavby za odborné vyhotovenie diela podľa tejto Zmluvy a za vedenie stavebného denníka je zodpovedný stavbyvedúci zhotoviteľa ............

**9.6.** Za objednávateľa je výkonom technického dozoru poverený: **Peter Sedláčik.**

**9.7.** Objednávateľ je povinný sledovať obsah stavebného denníka a k zápisom pripojiť svoje

stanovisko. Ak technický dozor Objednávateľa so záznamom Zhotoviteľa nesúhlasí, je povinný pripojiť k zápisu svoje vyjadrenie do troch dní. V opačnom prípade sa predpokladá,

že s jeho zápisom súhlasí. To isté platí pre námietky Zhotoviteľa voči zápisom Objednávateľa.

**9.8.** Záznamy v stavebnom denníku, ktoré majú vplyv na Rozsah Diela, cenu Diela, čas plnenia, prípadne ďalšie záväzky tejto Zmluvy budú slúžiť ako podklad pre vypracovanie písomných dodatkov k Zmluve.

**Čl. X**

**Odovzdanie a prevzatie diela**

**10.1.** Zhotoviteľ odovzdá a Objednávateľ preberie riadne dokončené Dielo.

**10.2.** Zhotoviteľ je povinný pred začatím preberacieho konania oznámiť Objednávateľovi najneskôr päť pracovných dní vopred pripravenosť Diela k odovzdaniu. Na základe tohto oznámenia dohodne s Objednávateľom časový postup preberacieho konania.

**10.3.** O odovzdaní a prevzatí Diela Zmluvné strany spíšu zápis, kde sa zhodnotí kvalita vykonaných prác, súpis vád diela s určením termínu ich odstránenia.

**10.4.** Objednávateľ nepreberie Dielo, ktorého zjavné vady budú brániť v jeho uvedení do prevádzky a jeho riadnemu užívaniu.

**10.5.** Zhotoviteľ odstráni zistené vady na vlastné náklady.

**-6-**

**10.6.** Prípadné vady, uvedené v zápise o odovzdaní a prevzatí Diela, nebrániace užívaniu odstráni Zhotoviteľ v termíne podľa čl. VIII. bod 8.7. V zápisnici o odovzdaní a prevzatí Zhotoviteľ určí svojho zástupcu, ktorému Objednávateľ umožní prístup na miesta prípadných vád a vydá potvrdenie o odstránení vád.

**Čl. XI**

**Ostatné ustanovenia**

**11.1.** Zhotoviteľ bude pri plnení predmetu tejto Zmluvy postupovať s odbornou starostlivosťou. Zaväzuje sa dodržiavať všeobecne záväzné právne predpisy, slovenské technické normy platné v čase realizácie a podmienky tejto Zmluvy.

**11.2**. Zhotoviteľ sa bude riadiť východiskovými podkladmi Objednávateľa, zápismi a dohodami oprávnených pracovníkov Zmluvných strán, rozhodnutiami a vyjadreniami dotknutých orgánov štátnej správy.

* 1. Ak dohody uzavreté podľa čl. XI. Bod 11.2., budú mať vplyv na predmet Zmluvy, čas

plnenia a ďalšie zmluvné záväzky musia byť súčasťou tejto dohody aj spôsoby úpravy ceny a času plnenia vo väzbe na zmenu predmetu Zmluvy. Takáto dohoda je podkladom pre vypracovanie písomného dodatku k tejto Zmluve, ktorý po súhlasnom podpise obidvoch Zmluvných strán sa stáva neoddeliteľnou súčasťou tejto Zmluvy.

* 1. Zhotoviteľ je povinný prizvať technický dozor investora na prevzatie prác, ktoré budú

zakryté, alebo sa stanú neprístupnými, v opačnom prípade zodpovedá za prípadné škody.

**11.5.** Zhotoviteľ vyhlasuje, že má oprávnenie vykonať práce v rozsahu článku II. tejto Zmluvy, resp. že na špeciálne práce a dodávky má zabezpečených oprávnených subdodávateľov.

**11.6.** Konštrukčné zmeny a zámeny materiálov oproti projektovej dokumentácii a výkazu výmeru možno vykonať len po odsúhlasení v stavebnom denníku, na kontrolnom dni, resp. po dohode s Objednávateľom.

**11.7.** Počas realizácie Diela, Zhotoviteľ zodpovedá za škody vzniknuté jeho činnosťou na nehnuteľnosti Objednávateľa a jej vybavení. Po zistení škody zavinenej Zhotoviteľom, je Zhotoviteľ povinný uviesť vec alebo zariadenie do pôvodného stavu, pri úplnom zničení veci alebo zariadenia nahradiť novou vecou toho istého typu. Pri určovaní výšky škody, bude Objednávateľ vychádzať z ceny nehnuteľnosti v čase poškodenia.

**11.8.** Zmluvné strany sa zaväzujú, že obsah, konštrukciu ako aj zostavu tejto Zmluvy neposkytnú tretím osobám, mimo orgánov kontrolnej činnosti a ako dôkazový materiál označený súdom pri riešení sporu.

**11.9.** Zhotoviteľ je zodpovedný za pohyb pracovníkov na stavbe. Pracovníci Zhotoviteľa sa môžu pohybovať na stavbe iba vo vymedzených priestoroch určených Objednávateľom.

**-7-**

**Čl. XII**

**Záverečné ustanovenia**

**12.1.** Objednávateľ môže okamžite od tejto Zmluvy odstúpiť ak, práce vykonané Zhotoviteľom nebudú vykonávané v požadovanej kvalite, ak Zhotoviteľ bezdôvodne a podstatne porušuje ďalšie povinnosti , vyplývajúce z tejto Zmluvy. Odstúpenie od Zmluvy Objednávateľ oznámi písomne Zhotoviteľovi bez zbytočného odkladu po tom, ako sa o podstatnom porušení dozvedel.

**12.2.** Objednávateľ je oprávnený od Zmluvy odstúpiť, keď sa pre Zhotoviteľa stalo plnenie zmluvných povinností celkom nemožným.

**12.3.** Zhotoviteľ je oprávnený odstúpiť od Zmluvy, keď Objednávateľ neplní povinnosti ustanovené touto Zmluvou. Odstúpenie od Zmluvy Zhotoviteľ oznámi písomne Objednávateľovi bez zbytočného odkladu po tom, ako sa o podstatnom porušení dozvedel.

**12.4.** Zmluvná strana, ktorá z uvedených dôvodov odstúpi od Zmluvy, má právo požadovať od druhej Zmluvnej strany náhradu škody ( okrem prípadov charakterizovaných ako vyššia moc).

* 1. V sporných prípadoch sa Zmluvné strany riadia ustanoveniami Obchodného zákonníka

a ostatnými všeobecne záväznými právnymi predpismi. Týmito predpismi sa riadia aj vzťahy neupravené v tejto Zmluve.

* 1. Zmeny a doplnky tejto Zmluvy budú Zmluvné strany riešiť formou očíslovaných

písomných dodatkov k tejto Zmluve, ktoré sa po obojstrannom súhlasnom podpísaní Zmluvnými stranami stanú neoddeliteľnou súčasťou tejto Zmluvy. Zmluvné strany sa dohodli, že k návrhom dodatkov k tejto Zmluve sa písomne vyjadria v lehote dvoch pracovných dní od doručenia návrhu dodatku druhej Zmluvnej strane.

* 1. Zmluva nadobúda platnosť dňom podpisu oboma zmluvnými stranami a účinnosť dňom nasledujúcim po dni jej zverejnenia v zmysle zákona č.211/2000 Z.z. o slobodnom prístupe k informáciám. Je vyhotovená v štyroch vyhotoveniach, z ktorých Objednávateľ obdrží 2 vyhotovenia a Zhotoviteľ 2 vyhotovenia.

**12.8.** Zmluvné strany vyhlasujú, že si Zmluvu prečítali, porozumeli jej a nemajú námietky proti jej forme a obsahu a vyhlasujú, že ju neuzatvorili v tiesni, ani za nevýhodných podmienok a na znak súhlasu ju podpisujú.

V  Skalici dňa V dňa:

Za objednávateľa: Za zhotoviteľa:

.............................................. ....................................................

Ing. Žaneta Sirková

riaditeľka školy